מיילס קאברדייל

מַיילְס קַאבֶרְדֵיל (באנגלית: Myles Coverdale, או גם Miles Coverdale; 1488 – 20 בינואר 1569) היה מלומד אנגלי, מתרגם הביבליה שהוציא לאור את התרגום המודפס הראשון לאנגלית של הברית הישנה והחדשה.

==ביוגרפיה==
הוא כנראה נולד במחוז קאבר דייל (עמק קאבר), בצפון רידינג (יורקשייר) בסביבות 1488. הוא למד באוניברסיטת קיימברידג', שם קיבל תואר ראשון במשפט קאנוני ב-1531. הוא הפך לכומר הקהילה של נוריץ' ב-1514, ואז ב-1523 הצטרף למנזר האוגוסטיני בקיימברידג', שאב המנזר שלו קודם לכן היה רוברט בארנס. הוא כנראה היה גורם חשוב בהחלטה של קאברדייל להצטרף לרפורמה. כאשר בארנס, שהואשם בכפירה, הועלה על המוקד בשנת 1526, לקח קאברדייל חלק בהגנתו לפני שעזב את המנזר והתמסר כולו להטפה.

===תרגום התנך===
מ-1528 עד 1535 נראה שהוא בילה את רוב זמנו ביבשת. בשנת 1535 הוא פרסם את המהדורה המלאה הראשונה של הביבליה באנגלית, הידועה בשם הביבליה של קאברדייל. מכיוון שקאברדייל לא ידע יוונית עתיקה או עברית מקראית, הוא הסתמך על חמישה טקסטים מקוריים בלטינית, אנגלית וגרמנית, כולל תרגום הברית החדשה של ויליאם טינדייל (מהדורת אנטוורפן, מתוארכת 1535), ותרגומיו החלקיים לברית הישנה, החומש וספר יונה.

הספר הודפס באנטוורפן, במימון חלקי על ידי יאקוב ואן מטרן. בשנת 1537 שולבו תרגומיו ב. בשנת 1538 הוא התגורר בפריז, ופיקח על הדפסת , בעוד שבאותה שנה הופיעו בלונדון ובפריז מהדורות של הברית החדשה בלטינית ואנגלית, האחרונה על ידי קאברדייל. התנ"ך הזה משנת 1538 הוא מהדורה דו-לשונית, המקבילה את תרגום הוולגטה לתרגום של קאברדייל לאנגלית.

===שנותיו האחרונות===
הוא חזר לאנגליה בשנת 1539, והתיישב לזמן מה ב בברקשייר, ממנה הוא נאלץ לברוח לאחר הוצאתו להורג של חברו ומגנו תומאס קרומוול. הוא חי בגלות בטיבינגן ובין השנים 1527–1540 כיהן ככומר ומורה בית ספר בברגצאברן (היום באד ברגצאברן, Bad Bergzabern) שבנסיכות הבוחר מפפאלץ. אלו שנים של אומללות עבורו.

במרץ 1548, הוא חזר לאנגליה שם התקבל היטב בחצרו של המלך הפרוטסטנטי החדש, אדוארד השישי. הוא מונה לכומר המלך ולכומר למלכה האם קתרין פאר. בשנת 1551, הוא מונה לבישוף של אקסטר, אך נאלץ לוותר על תואר זה כאשר מרי הראשונה, מלכת אנגליה הקתולית עלתה על כס המלכות. לאחר מכן עבר לממלכת דנמרק, שם גיסו היה הכומר של המלך, לאחר מכן לעיר (בגרמניה של ימינו), לפני שחזר לברגצאברן. בשנת 1553 הוא חזר לאנגליה שם לא חזר לתפקידיו כבישוף. מ-1564 עד 1566 הוא שימש כרקטור (כומר קהילה) של כנסיית סנט מגנוס, לא רחוק מגשר לונדון. קאברדייל מת בלונדון ב-19 בפברואר 1568,ונקבר ב.

==מורשת==
התרגום שלו לפסלטר (בנצרות, ספר תהילים וכן תפילות נוספות) המשיך לשמש ב של הכנסייה האנגליקנית עד סוף המאה ה-20, והוא נותר התרגום המוכר ביותר של המזמורים עבור אנגליקנים רבים. עיבודים מוזיקליים רבים לתהילים מבוססים על תרגומו. התרגום שלו ל נמצא עדיין בשימוש בכמה כנסיות קתוליות של אנגליקנים שהמירו דתם לקתוליות.

==קישורים חיצוניים==

* 
* 
<div style="direction: ltr;">
* [https://en.wikisource.org/wiki/Dictionary_of_National_Biography,_1885-1900/Coverdale,_Miles Dictionary of National Biography, 1885-1900/Coverdale, Miles]
* [https://en.wikisource.org/wiki/1911_Encyclopædia_Britannica/Coverdale,_Miles 1911 Encyclopædia Britannica/Coverdale, Miles]
* [http://www.studylight.org/desk/?l=en&query=Genesis+1&translation=mcb Coverdale Bible online]
*[https://www.findagrave.com/memorial/6498/miles-coverdale Miles Coverdale] – Find a Grave site
* [https://web.archive.org/web/20121105012907/http://www.berkshirehistory.com/bios/mcoverdale.html Royal Berkshire History: Miles Coverdale (1488–1569)]
* [https://www.prdl.org/author_view.php?a_id=214 Works by Myles Coverdale] at Post-Reformation Digital Library
</div>

קטגוריה:אנגלים במאה ה-15
קטגוריה:בוגרי אוניברסיטת קיימברידג'
קטגוריה:ילידי 1481
קטגוריה:נפטרים ב-1569